SAAM ค่าใช้จ่ายพุ่ง กดกำไรปี 61 หดตัว 19% มาที่ 15.44 ลบ.
SAAM ค่าใช้จ่ายพุ่ง กดกำไรปี 61 หดตัว 19% มาที่ 15.44 ลบ. จากปีก่อนกำไร 19 ลบ. เตรียมปันผล 0.025 บ. ขึ้น XD 2 พ.ค.นี้ กำหนดจ่าย 22 พ.ค.62
14 ก.พ. 2562

บริษัท เอสเอเอเอ็ม เอ็นเนอร์ยี่ ดีเวลลอปเมนท์ จำกัด (มหาชน) หรือ SAAM รายงานผลการดำเนินงานประจำปี 2561 สิ้นสุดวันที่ 31 ธ.ค.61 มีกำไรสุทธิดังนี้

โดยในปี 2561 กลุ่มบริษัทฯ มีกำไรสุทธิที่ระดับ 15.19 ล้านบาท โดยมีอัตรากำไรสุทธิเท่ากับร้อยละ 21.17 ลดลง 3.84 ล้านบาท หรือร้อยละ 20.17 เมื่อเทียบกับปีก่อน (ปี 2560: 19.02 ล้านบาท) ซึ่งมีสาเหตุหลักมาจากการเพิ่มขึ้นของค่าใช้จ่ายในการบริหารสำหรับค่าใช้จ่ายที่เกี่ยวข้องกับผู้บริหารและพนักงาน ค่าใช้จ่ายในการพัฒนาโครงการโรงไฟฟ้าพลังงานหมุนเวียนในต่างประเทศที่เพิ่มขึ้นเพื่อรองรับการขยายธุรกิจ ค่าตัดจำหน่ายเงินมัดจำการซื้อเงินลงทุนและค่าตัดจำหน่ายงานโครงการระหว่างทำจำนวนรวม 1.61 ล้านบาท จากการยกเลิกการดำเนินการพัฒนาโครงการโรงไฟฟ้าพลังงานหมุนเวียนในประเทศญี่ปุ่น
ทั้งนี้ กลุ่มบริษัทฯ มีกำไรสุทธิดังกล่าวเป็นกำไรสุทธิส่วนที่เป็นของผู้ถือหุ้นของบริษัทฯ ในปี 2561 เท่ากับ 15.44 ล้านบาท (ปี 2560: 19.08 ล้านบาท)
พร้อมกันนี้ บริษัทประกาศจ่ายปันผลจากงวดดำเนินงานวันที่ 1 ม.ค.61-31 ธ.ค.61 เป็นเงินสด 0.025 บาท โดยขึ้น XD วันที่ 2 พ.ค. 62 และกำหนดจ่าย 22 พ.ค. 62